trouver ung million d’or, ny en coffres d’aultres personnes de 
ses domesticques pour qui elle poieroit: qu’a esté le chemin, à 
ce que disent ceulx quilz faisoyent la recherche, pour estouper 
la source du meilleur butin, parce qu’y se sont trouvez des 
coffres de ce coustel là que vingt personnes ne pouvoyent lever. 
En fin, j’entends quod natus est ridiculus mus. Au moins l’on 
n’a pas trouvé xx mil escus, quilz estoient encoires la plus part 
ambarqués avec congé. 
L'on séjourna à Medelebourg jusques au jeudy vm e , où que 
vint, de la part de Son Altèze, le conte de Saint-Cegon L 
Depuis vindrent monsieur de Montegny et le conte de Orne. 
Et, ayant le mecredy faict ses Pasques - la Princesse, le jeudy, 
au bon matin, l’on s’ambarqua, et arriva-t-on à Saxe sur les 
unze heures. Et là trouvâmes le conte d’Aiguemont, qui l’aten- 
doit sur les digues avec plusieurs gentilhommes : les princi- 
paulx desquelx estoient monsieur de Norcarme 3, le viceconte 
de Gand 4 et La Troullière s. D’aultre coustel estoit le prince 
de Parme, ayant avec lui le prince d’Orenge et le marquis de 
Berghues, tous trois habillés d’une mesme parure de ses cou¬ 
leurs, fort richement, et estoient incarnatte, blanche et grihe. 
Et estoit îuy xx e de gentilhommes, habillés des mesmes cou¬ 
leurs, quilz estoient venus par la poste. Ilz se mussoient pour 
n’estre aperçeus, car il désiroit veoir désambarquer la Prin¬ 
cesse sans qu’elle le visse. Mais il ne sçeut, car la mer n’estant 
encoires assez haulte, la nave ne pouvoit arriver au bort, et fut 
quasi une heure avant qu’elle descendisse en terre. Néant- 
moings depuis il se cacha dans une maison et la vit passer. 
Elle estoit richement habillée d’une robe à l’Espagnolle de drap 
1 Gentilhomme italien de l’entourage du duc de Parme. 
2 C’est-à-dire ayant communié. 
5 Philippe de Sainte-Aldegonde, chevalier, seigneur de Noircarmes, 
bailli et capitaine de Saint-Omer, devenu plus tard l’un des auxiliaires 
de la répression accomplie par le duc d’Albe. 
1 Maximilien de Melun, chevalier, vicomte de Gand, capitaine de la 
ville et citadelle d’Arras. 
s Louis de La Trouillière, gentilhomme de la bouche du roi d’Espagne. 
